《十二日出城见隔江茅舍可爱》
宋代·张九成

茅屋临江上，四面惟柴荆。
绿阴绕篱落，窗几一以明。
门前滩水急，日与白鸥盟。
不知何隐士，居此复何营。
朝来四山碧，晚际沙鸟鸣。
棋声度竹静，江深琴调清。
终携一尊酒，造门相对倾。
心期羲皇上，安用知姓名。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。